b'\n_START_ARTICLE_\nStefka Kostad\xc3\xadnova\n_START_SECTION_\nCarrera esportiva\n_START_PARAGRAPH_\nDespr\xc3\xa9s de perdre\'s el debut ol\xc3\xadmpic per ra\xc3\xb3 del boicot dels pa\xc3\xafsos del Bloc de l\'Est als Jocs Ol\xc3\xadmpics d\'estiu de 1984,  es va convertir r\xc3\xa0pidament en una de les millors del m\xc3\xb3n. Va guanyar la medalla d\'or al campionat d\'Europa d\'atletisme de 1986 a Stuttgart, i el mateix any va batre el r\xc3\xa8cord del m\xc3\xb3n. Confirma el seu domini l\'any seg\xc3\xbcent assolint el t\xc3\xadtol mundial durant el campionat del M\xc3\xb3n d\'atletisme de 1987 de Roma, i batent en aquesta ocasi\xc3\xb3 el seu propi r\xc3\xa8cord del m\xc3\xb3n per portar-lo fins al 2,09 metres, un r\xc3\xa8cord que no ha estat igualat ni superat des de llavors.  Durant aquesta \xc3\xbaltima competici\xc3\xb3, les seves qualificacions havien mantingut el dubte sobre la seva capacitat de dominar la competici\xc3\xb3. Per\xc3\xb2 a la final, nom\xc3\xa9s la russa Tamara B\xc3\xadkova aconsegu\xc3\xad durant un temps mantenir la il\xc2\xb7lusi\xc3\xb3. Per\xc3\xb2 fracass\xc3\xa0 en l\'intent de superar els 2.06 metres i deix\xc3\xa0 que Bulg\xc3\xa0ria continu\xc3\xa9s la competici\xc3\xb3 tota sola. Amb el t\xc3\xadtol assegurat, va demanar que li posessin la barra a 2,09 metres. No reeix\xc3\xad a superar-la en els dos primers intents, fins a arribar al tercer i definitiu intent, on va superar l\'obstacle i va batre el seu propi r\xc3\xa8cord anterior. Desafortunadament per a ella, el seu t\xc3\xadtol i el seu r\xc3\xa8cord van passar una mica desapercebuts per la final dels 100 metres llisos masculins i la pol\xc3\xa8mica posterior al voltant de Ben Johnson. _NEWLINE_En els Jocs Ol\xc3\xadmpics d\'estiu de 1988 de Se\xc3\xbcl,  tornava a convertir-se en favorita de la competici\xc3\xb3. Per\xc3\xb2 fracassa a l\'hora de superar els 2,03 m, gual que l\'\xc3\xbanica competidor encara present en aquesta al\xc3\xa7ada, l\'estatunidenca Louise Ritter. En el salt que havia de desempatar, no aconsegu\xc3\xad superar la barra als 2,03 m, mentre que la saltadora estatunidenca, que salt\xc3\xa0 despr\xc3\xa9s d\'ella, s\xc3\xad que ho aconsegu\xc3\xad.Continu\xc3\xa0 tanmateix a ser l\'aut\xc3\xa8ntica reina de la disciplina com ho proven els seus nombrosos t\xc3\xadtols indoor, tant a Europa com a nivell mundial._NEWLINE_L\'any 1995, alguns mesos despr\xc3\xa9s d\'haver donat a llum un fill, assol\xc3\xad el seu 2n t\xc3\xadtol mundial en el campionat del M\xc3\xb3n d\'atletisme de 1995 a G\xc3\xb6teborg, a continuaci\xc3\xb3 obt\xc3\xa9 finalment la consagraci\xc3\xb3 ol\xc3\xadmpica durant els Jocs Ol\xc3\xadmpics d\'estiu de 1996 d\'Atlanta._NEWLINE_Finalitza oficialment la seva carrera el 1997 despr\xc3\xa9s del seu \xc3\xbaltim t\xc3\xadtol mundial a Par\xc3\xads.\n_START_SECTION_\nRetirada i activitat postcompetci\xc3\xb3\n_START_PARAGRAPH_\nEl 1999, Stefka Kostad\xc3\xadnova es va convertir en vicepresidenta de la Federaci\xc3\xb3 B\xc3\xbalgara d\'Atletisme. El 2002 va ser elegida viceministra de Joventut i Esports.L\'11 de novembre de 2005 fou elegida presidenta del Comit\xc3\xa8 Ol\xc3\xadmpic B\xc3\xbalgar i quatre anys despr\xc3\xa9s va ser reelegida per a un segon mandat.  El 9 de maig de 2013, Stefka Kostad\xc3\xadnova fou elegida, per tercera vegada, com a presidenta del Comit\xc3\xa8 Ol\xc3\xadmpic B\xc3\xbalgar.Parla angl\xc3\xa8s i rus amb flu\xc3\xafdesa._NEWLINE_El mar\xc3\xa7 del 2008, el Comit\xc3\xa8 Ol\xc3\xadmpic Internacional la va recompensat amb el trofeu del CIO "dona i esport" per al continent europeu, trofeu que recompensa dones qui han contribu\xc3\xaft de manera rellevant a refor\xc3\xa7ar la participaci\xc3\xb3 de les dones i de les nenes en activitats esportives al m\xc3\xb3n._NEWLINE_Fou elegida per a figurar al Sal\xc3\xb3 de la Fama de l\'Atletisme l\'octubre del 2012.\n_START_SECTION_\nVida personal\n_START_PARAGRAPH_\nEl 1989 es va casar amb el seu entrenador Nikolai Petrov. El 1995 es va convertir en la mare d\'un fill anomenat Nikolai.Posteriorment, Petrov i Kostad\xc3\xadnova es van separar.  El 9 de juny de 2007, al complex tur\xc3\xadstic d\'Elenite, es cas\xc3\xa0 amb el seu amic Nikolai Popvass\xc3\xadlev.'